Ալեգրետո Նուցի

Ալեգրետո Նուցի կամ Ալեգրետո դի Նուցիո (իտալերեն՝ Allegretto Nuzi, Allegretto di Nuzio, ), Վերածննդի դարաշրջանի իտալացի նկարիչ։ Գործել է 14-րդ դարի կեսերին, հիմնականում իտալական Անկոնա մարզի Ֆաբրիանո քաղաքում ու դրա մերձակայքում։

Կենսագրություն 
Ամենայն հավանականությամբ՝ Նուցին նկարչության մեջ հմտացել է իր հայրենի Ֆաբրիանո քաղաքում՝ աշակերտելով տեղացի վարպետներին, այդ թվում՝ այսպես կոչված «Կամպոդոնիկացի վարպետ»–ին։ Փաստաթղթերը վկայում են, որ նա 1346 թվականին եղել է Ֆլորենցիայում, որտեղ կարող էր ծանոթանալ Ջոտտոյի և վերջինիս հետևորդների աշխատանքներին։ Արվեստի պատմաբաններից շատերը նրա ոճը բնորոշում են որպես «ջոտտոյական» և «սիենական»։ Նուցին գլխավորապես ստեղծագործել է կրոնական թեմաներով՝ նկարներ անելով եկեղեցիների համար։

Ուսումնասիրողները նրա գլուխործոցն են համարում Ֆաբրիանոյի Սանտա Լուչիա եկեղեցու Սանտ՛ Օրսոլա մատուռի որմնանկարները։ Ֆաբրիանոյի Civica di Bruno Molajoli պատկերասրահում Նուցիի ստեղծագործություններից ներկայումս պահվում են փայտե նկարեն մի քանի քանդակ ևս։

Գրականություն 
 (see index; plate 28)
Procacci, Ugo. “Il primo ricordo di Giovanni da Milano a Firenze.” Arte Antica e Moderna 13-16 (1961): 49-66.
White, John, Art and Architecture in Italy 1250-1400 (London: Yale University Press, 1993), 579.

Պատկերասրահ

Ծանոթագրություններ 

Իտալացի նկարիչներ